अन्हर लट्ठ / कुंज बिहारी 'कुंजन'
जेही के देखी से बस, अन्हके के गरियाबत बा।
 तब के लेता घूस, देत बा के सै सै के नोट ?
 दूनो धर्मराज में के बड़ बादे के बा छोट ?
 के धरात बा डब्लू टी में, डाका राहजनी में ?
 कवना आसमान के अदमी अतरल बा हमनी में ?
 कोट कचहरी में लागल बा हइ भेंडि़या धसान,
का ईमानदारी के बाटे, हइहे कुल्ह पहचान ?
 धन बा करिया धंधा के, बा टेरीकाट के ठाट,
ऊ भाषण करिहे, शोषण पर जइसे बिखधर छुरी।
 के नइखे शासन के ऊपर पीटत टीन कनस्टर ?
 के नइखे चाहत कि हमरो छवड़ा बनो मनिस्टर ?
 नोचा नोची टांग बझउअल, कुरसी अस कुकुहार। 